**8. ročník celoslovenskej súťaže „Najlepší podnikateľský zámer“**

Štátny inštitút odborného vzdelávania, Odbor Finančnej gramotnosti a Slovenské centrum cvičných firiem spolu s Katedrou pedagogiky Ekonomickej univerzity v Bratislave vyhlasujú **ôsmy ročník celoslovenskej** **súťaže „Najlepší podnikateľský zámer“.**

**Obsah a termíny súťaže:**

* Žiaci cvičnej firmy môžu poslať podnikateľské zámery, ktoré by nemali byť totožné s jej predmetom podnikania **do 15. júna 2020.**
* Päť najzaujímavejších podnikateľských zámerov posunieme **do 30. septembra 2020** do užšieho výberu.

**Kritériá hodnotenia:**

originalita nápadu, výber mena a loga, štruktúra PZ opis produktu, analýza trhu, marketingový plán, personálny plán, finančný plán, SWOT analýza, reálnosť PZ stručný podnikateľský zámer v anglickom jazyku na jednu stranu

**Podmienky súťaže:**

* Do súťaže sa môžu prihlásiť žiaci cvičných firiem jednotlivo alebo maximálne trojčlenné autorské tímy (uviesť mená autora/autorov).
* Podnikateľský zámer treba predložiť v písomnej podobe v slovenskom jazyku v rozsahu maximálnedesať strán A4. Pri spracovaní podnikateľského zámeru je vhodné aplikovať štandardnú štruktúru podnikateľského plánu (základné informácie o podnikateľskom subjekte, sídlo, opis produktu, analýza trhu, marketingový plán, finančný plán, personálny plán, SWOT analýza, zhrnutie v anglickom jazyku). Formát \*.doc, písmo Times New Roman, veľkosť písma 12, riadkovanie 1,5.
* Podnikateľský zámer požadujeme poslať elektronicky na adresu [sccf@siov.sk](mailto:sccf@siov.sk) a v predmete správy uviesť „**Najlepší podnikateľský zámer“** za školský rok 2019/2020

**Vyhodnotenie súťaže:**

* Súťaž bude hodnotená odbornou komisiou a bodové hodnotenie súťaže bude zverejnené na stránkach SCCF [www.siov.sk](http://www.siov.sk) a [www.sccf.sk](http://www.sccf.sk).
* Záverečné vyhodnotenie a vyhlásenie víťazov súťaže bude na Medzinárodnom veľtrhu cvičných firiem 2020.

V Bratislave 10. decembra 2019

Slovenské centrum cvičných firiem